Monique Truong

Monique T.D. TRUONG (naskiĝis la 13-an de majo 1968 en Sajgono en Sud-Vjetnamio) estas vjetnam-usona verkisto, kiu loĝas en Broklino, Novjorko.

 Frua vivo 
En 1975, je la aĝo de 6, ŝi kaj ŝia patrino lasis Vjetnamon por veni en Usonon kiel rifuĝintoj de la Vjetnama milito. Ŝia patrino, alt-nivela respondeculo por internacia petrol-kompanio, unue restis malantaŭe por labori, sed poste ankaŭ lasis la landon post la falo de Sajgono. La familio loĝis en Norda Karolino, Ohio, kaj Hustono, Teksaso.

Truong finis sian bakalaŭrajn studojn ĉe Universitato Yale, kaj diplomiĝis en 1990 kun B.A. en Literaturo. Ŝi studis ĉe la Jura Fako de Universitato Kolumbio, kie ŝi specialigis pri juro pri intelekta propraĵo.

 Kariero 
Truong kunredaktis la antologion Watermark: Vietnamese American Poetry & Prose (Akvomarko: Vietnama Usona Poezio kaj Prozo) kun Barbara Tran kaj Khoi Truong Luu. Unu el ŝiaj kunredaktoroj sugestis, ke ŝi petu la stipendion Van Lier, kiu permesis, ke ŝi feriu dum du monatoj de sia advokata firmao por verki tiun, kiu fariĝos ŝia unua romano, The Book of Salt (La Libro de Salo). 

Truong inspiriĝis por ĉi tiu romano dum siaj kolegiaj studoj; ŝi aĉetis ekzempleron de The Alice B. Toklas Cookbook (La Receptaro de Alice B. Toklas) (1954)Amazon.com: The Alice B. Toklas Cookbook: Alice B. Toklas, M. F. K. Fisher Fisher: Books ĉar ŝin interesis la recepto por haŝiŝaj kuketoj de Alice B. Toklas. La intereso de Truong vekiĝis, kiam ŝi malkovris, ke Toklas kaj Stein havis du hindoĉinajn virojn, kiuj kuiris por ili ĉe du el iliaj francaj loĝejoj.

Eldonita en 2003, The Book of Salt gajnis multajn literaturajn premiojn, inkluzive de la New York Public Library Young Lions Award (Premio Junaj Leonoj de la Novjorka Publika Biblioteko) kaj la Bard Fiction Prize (Bard Premio por Fikcio). Ĝi situiĝas en Parizo post la Unua mondmilito, kaj rakontas la historion de Binh, vjetnama kuiristo, kiu, post pasigi jarojn laboranta por Gertrude Stein kaj Alice B. Toklas, devas decidi, ĉu li volas vojaĝi kune kun siaj dungantoj al Usono, aŭ reiri al Vjetnamo, aŭ resti en Francio. La romano esploras temojn de seksemeco, diasporo, raso, kaj nacia identeco.

Truong nun servas kiel vic-prezidanto de la Aŭtora Gildo de Usono.

 Libroj 
 Watermark: Vietnamese American Poetry & Prose, kun-redaktita kun Barbara Tran kaj Khoi Truong Luu (Asian American Writers' Workshop, 1998)
 The Book of Salt (Houghton-Mifflin, 2003)
 Bitter in the Mouth (Random House, 2010)
 The Sweetest Fruits (Viking, 2019)

 Mallonga fikcio kaj eseaj publikaĵoj 
 Vietnam: Identities in Dialogue (Vjetnamo: Indentecoj en Dialogo)
 Bold Words: A Century of Asian American Writing (Aŭdacaj Vortoj: Jarcento de Azia Usona Verkado)
 An Interethnic Companion to Asian American Literature (Interetna Manlibro pri Azia Usona Literaturo)
 "Kelly"; "Notes to Dear Kelly" ("Kelly"; "Notoj al Kara Kelly"), en Shawn Wong, ed., Asian American Literature: A Brief Introduction and Anthology (Azia Usona Literaturo: Mallonga Enkonduko kaj Antologio) (New York, Longman, 1995) pp. 288–293.
 "Kelly", en Amerasia Journal, 17.2 (1991)
 Yale University's The Vietnam Forum (La Vjetnama Forumo de Universitato Yale)

 Edukiĝo 
 Universitato Yale (B.A. en Literaturo 1990)
 Kolumbia Jura Fakultato (J.D. 1995)

 Honoroj 
 Asian American Writers' Workshop Van Lier Fellowship
 Lannan Foundation Writing Residency
 Residencies at the Liguria Study Center, Yaddo, Hedgebrook, and the Fundacion Valparaiso
 2011 Usona Akademio de Artoj kaj Beletro Rosenthal Family Foundation Award por Bitter in the Mouth (Akra en la Buŝo) 
 2010 Guggenheim Fellowship
 2007 Princeton University Lewis Center for the Arts Hodder Fellowship
 2004 New York Public Library Young Lions Fiction Award Winner por The Book of Salt 
 2004 Bard Fiction Prize por The Book of Salt 
 2004 PEN Oakland/Josephine Miles Award 
 2004 PEN/Robert Bingham Award por The Book of Salt 
 2004 Stonewall Book Award—Barbara Gittings Literature Award por The Book of Salt'' 

 Referencoj 

 Eksteraj ligiloj 
 Retejo de la aŭtoro (angla-lingva)
 Retejo de la eldonisto 

Kategorio:Usonaj verkistoj